

Gymnázium, Ľ. Štúra 35, 023 54 Turzovka

**PODMIENKY PRIJATIA A KRITÉRIÁ PRIJÍMACIEHO KONANIA**

študijný odbor 7902 J gymnázium v školskom roku 2018/2019

V súlade s § 62 až § 68 zákona č. 245/2008 Z. z. o výchove a vzdelávaní (školský zákon) a   
o zmene a doplnení niektorých zákonov a v súlade so zákonom č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a po prerokovaní v pedagogickej rade dňa 29. 01. 2018 riaditeľka školy určila formu prijímacej skúšky, jej obsah a rozsah podľa vzdelávacích štandardov štátneho vzdelávacieho programu odboru vzdelávania v základnej škole a stanovila jednotné kritériá na úspešné vykonanie skúšky a ostatné podmienky prijatia na štúdium pre žiakov do prvého ročníka študijného odboru 7902 J gymnázium - štvorročné štúdium v školskom roku 2018/2019.

1. **POČTY TRIED A ŽIAKOV PODĽA ZAMERANIA**

* **V školskom roku 2018/2019 sa otvárajú dve triedy štvorročného štúdia s počtom žiakov 40** v študijnom odbore 7902 J gymnázium v súlade so školským vzdelávacím programom.
* Školský vzdelávací program má vzdelávanie bez zamerania. Profilovať sa môžu žiaci vo štvrtom ročníku prostredníctvom výberu z ponuky povinne voliteľných predmetov.
* Školský vzdelávací program ponúka štúdium s rozšíreným vyučovaním biológie, cudzieho jazyka, dejepisu, fyziky, geografie, chémie, informatiky, matematiky, občianskej náuky a slovenského jazyka a literatúry.

1. **TERMÍNY PRE ŠTVORROČNÉ ŠTÚDIUM**

* Riaditelia základných škôl odošlú na Gymnázium v Turzovke prihlášky spolu s požiadavkami na prípravu prijímacích skúšok pre žiakov so špeciálnymi výchovno-vzdelávacími potrebami a dokladom o úspešnosti účasti v predmetovej olympiáde alebo v súťaži, ktorá súvisí so štúdiom, o ktoré sa žiak uchádza **do 20. apríla 2018.**
* Do **25. apríla 2018** zverejní riaditeľka školy počet všetkých prihlásených uchádzačov (podľa doručených prihlášok).
* Do **03. mája 2018** vydá riaditeľka školy rozhodnutia o prijatí bez prijímacích skúšok podľa § 65 ods. 5 Zákona č. 245/ 2008 Z. z. a v dňoch **07. a 09. mája 2018 sa uskutoční zápis prijatých uchádzačov bez prijímacích skúšok.**
* Do **04. mája 2018** v súlade s § 66 ods. 8 Zákona č. 245/2008 Z. z. odošle riaditeľka Gymnázia v Turzovke pozvánky na prijímacie skúšky.
* **Prvý termín prvého kola prijímacích skúšok je 14. máj 2018.**
* **Druhý termín prvého kola prijímacích skúšok je 17. máj 2018.**
* Podľa§ 68 ods. 1 Zákona č. 245/2008 Z. z. zverejní riaditeľka školy zoznam uchádzačov na výveske školy podľa výsledkov prijímacieho konania do **18. mája 2018**.
* Riaditeľka školy rozhodne a odošle uchádzačovi rozhodnutie o prijatí, podľa § 68 ods. 2 a 3 Zákona č. 245/2008 Z. z., a oznámi termín, miesto a spôsob zápisu prijatých uchádzačov na základe prijímacích skúšok.
* Termín zápisu: **23. a 24. 05. 2018.**
* Podľa § 68 ods. 4 Zákona č. 245/2008 Z. z. odošle riaditeľka školy Odboru školstva a športu Žilinského samosprávneho kraja odvolania proti rozhodnutiu o neprijatí, ktoré neboli vybavené autoremedúrou.
* **Dňa 04. júna 2018** rozhodneriaditeľka školy po prerokovaní v pedagogickej rade o konaní druhého kola prijímacích skúšok na doplnenie počtu žiakov, ktorých bude možné prijať do triedy prvého ročníka.
* **Do 06. júna 2018** podľa § 66 ods. 7 Zákona č. 245/2008 Z. z. zverejníriaditeľka školy rozhodnutie o konaní druhého kola prijímacích skúšok na nenaplnený počet miest pre žiakov, ktorých možno prijať do tried prvého ročníka.
* **Prijímacia skúška** na nenaplnený počet miest pre žiakov, ktorých možno prijať   
  do tried prvého ročníka **sa koná v treťom úplnom júnovom týždni v utorok – 19. júna 2018.**

1. **PODMIENKY PRIJATIA**

* Prihlásiť sa môže každý žiak v súlade s ustanoveniami Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov.
* Do prijímacieho konania budú zaradení uchádzači, ktorí v zákonne stanovenom termíne (do 20. apríla 2018) podajú riadne vyplnenú prihlášku na strednú školu, doručovacia adresa: Gymnázium, Ľ. Štúra 35, 023 54 Turzovka.
* Do prvého ročníka štvorročného vzdelávacieho programu v gymnáziách môže byť prijatý iba uchádzač, ktorý získal nižšie stredné vzdelanie podľa § 16 ods. 3 písm. b) školského zákona a ktorý súčasne splnil podmienky prijímacieho konania.
* Podľa § 62 ods. 12 Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov podmienkou prijatia uchádzača na vzdelávanie je, že uchádzač nie je žiakom inej strednej školy.
* Súčasťou prijímacieho konania v školskom roku 2017/2018 sú písomné prijímacie skúšky z predmetov matematika a slovenský jazyk a literatúra v trvaní 60 minút. **Matematika je bodovaná v rozsahu** **od 0 do 20 bodov, slovenský jazyk a literatúra od 0 do 20 bodov** (maximálny počet bodov, ktoré môže žiak dosiahnuť, je **40**).
* Pre prijatie uchádzačov o štúdium je rozhodujúci ich prospech dosiahnutý v základnej škole, výsledky celoslovenského testovania žiakov deviateho ročníka základnej školy zo slovenského jazyka a literatúry a z matematiky v roku 2018, výsledky prijímacích skúšok a výsledky v súťažiach a predmetových olympiádach.
* Riaditeľka školy rozhodne o prijatí uchádzača, ak:

1. **úspešne vykonal prijímaciu skúšku,**
2. **ak sa v poradí podľa výsledkov prijímacieho konania umiestnil do 40. miesta vrátane.**

* V súlade s § 65 ods. 2 Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov riaditeľka školy pre žiakov so zdravotným znevýhodnením určí formu prijímacej skúšky s prihliadnutím na ich zdravotné znevýhodnenie a individuálnu integráciu na základe vyjadrenia Centra pedagogicko-psychologického poradenstva a prevencie. **Príslušné doklady je zákonný zástupca uchádzača povinný doložiť s prihláškou na štúdium.**

1. **SPOLOČNÉ USTANOVENIA O PRIJÍMACÍCH SKÚŠKACH**

Uchádzač je vylúčený z prijímacej skúšky, ak:

* sa nezúčastnil písomnej prijímacej skúšky a do začiatku skúšky - najneskôr v deň konania prijímacej skúšky osobne, poštou alebo telefonicky - on ako plnoletý alebo jeho zákonný zástupca neoznámi dôvod neúčasti na prijímacej skúške (§ 66 ods. 9 Zákona č. 245/2008 Z. z. o výchove a vzdelávaní a o zmene a doplnení niektorých zákonov),
* pri písomnej skúške používa nepovolené pomôcky alebo aktívne komunikuje s iným uchádzačom,
* neodovzdá písomnú prácu v súlade s pokynmi učiteľa, ktorý vykonáva dozor,
* svojím správaním narušuje priebeh skúšky do takej miery, že znemožňuje pracovať iným uchádzačom.

**Uchádzač úspešne vykoná prijímacie skúšky, ak z oboch predmetov samostatne, teda rovnako z predmetu matematika, ako i z predmetu slovenský jazyk a literatúra dosiahne na prijímacej skúške úspešnosť najmenej 25%.**

1. **KRITÉRIÁ PRE PRIJATIE BEZ PRIJÍMACÍCH SKÚŠOK**

* Bez vykonania písomných prijímacích skúšok budú na štúdium prijatí iba tí uchádzači, ktorí v súlade s § 65 ods. 5 Zákona č. 245/2008 Z. z. (školského zákona) v celoslovenskom testovaní žiakov deviateho ročníka základnej školy dosiahli v každom predmete samostatne **úspešnosť najmenej 90 %** .

1. **KRITÉRIÁ PRE PRIJATIE S PRIJÍMACÍMI SKÚŠKAMI**

**A. TERMÍNY PRIJÍMACÍCH SKÚŠOK**

14. máj 2018 (pondelok) o 8.00 hodine – prvé kolo prijímacích skúšok, 1. termín

17. máj 2018 (štvrtok) o 8.00 hodine – prvé kolo prijímacích skúšok, 2. termín

19. jún 2018 (utorok) o 8.00 hodine – druhé kolo prijímacích skúšok

**B. BODOVANIE VÝSLEDKOV DOSIAHNUTÝCH V ZÁKLADNEJ ŠKOLE**

* body sa vypočítajú z predmetov slovenský jazyk a literatúra (SJL) a matematika (MAT),
* priemer sa vypočíta osobitne za druhý polrok ôsmeho ročníka a prvý polrok deviateho ročníka z vyučovacích predmetov: vyučovací jazyk, cudzie jazyky, dejepis, vlastiveda / geografia, matematika, prírodoveda / biológia, fyzika, chémia, občianska náuka,
* bodovanie priemeru za ***druhý polrok ôsmeho ročníka a prvý polrok deviateho ročníka:***

1,00 17 bodov

1,01 - 1,12 15 bodov

1,13 - 1,25 13 bodov

1,26 - 1,38 11 bodov

1,39 - 1,51 9 bodov

1,52 - 1,64 7 bodov

1,65 - 1,77 5 bodov

1,78 - 1,90 3 body

1,91 - 2,00 1 bod

* ***známka z MAT za prvý polrok deviateho ročníka***

výborný 3 body

chválitebný 1 bod

* ***známka zo SJL za prvý polrok deviateho ročníka***

výborný 3 body

chválitebný 1 bod

**C. BODOVANIE VÝSLEDKOV V CELOSLOVENSKOM TESTOVANÍ ŽIAKOV DEVIATEHO ROČNÍKA ZÁKLADNEJ ŠKOLY V PREDMETOCH MATEMATIKA A SLOVENSKÝ JAZYK A LITERATÚRA**

90%  a viac 10 bodov

83% - 89% 9 bodov

76% - 82% 8 bodov

69% - 75% 7 bodov

62% - 68% 6 bodov

55% - 61% 5 bodov

48% - 54% 4 body

41% - 47% 3 body

34% - 40% 2 body

27% - 33% 1 bod

**D. BODOVANIE VÝSLEDKOV PÍSOMNÝCH PRIJÍMACÍCH SKÚŠOK**

* Obsahom písomných testov je učivo základnej školy podľa vzdelávacích štandardov štátneho vzdelávacieho programu odboru vzdelávania v základnej škole ISCED 2.
* Maximálny počet bodov v písomnom teste z matematiky je 20 bodov.
* Maximálny počet bodov v písomnom teste zo slovenského jazyka a literatúry je 20 bodov.

**Maximálne počty bodov za študijné výsledky, celoslovenské testovanie žiakov deviateho ročníka základnej školy a výsledky prijímacích skúšok :**

Uchádzač môže dosiahnuť nasledovné počty bodov:

* priemerný prospech na konci ôsmeho ročníka základnej školy 17 bodov
* priemerný prospech na polroku deviateho ročníka základnej školy 17 bodov
* známka z matematiky za prvý polrok deviateho ročníka 3 body
* známka zo slovenského jazyka a literatúry za prvý polrok

deviateho ročníka 3 body

* výsledky celoslovenského testovania žiakov deviateho ročníka  
  základnej školy zo slovenského jazyka a literatúry 10 bodov
* výsledky celoslovenského testovania žiakov deviateho ročníka  
  základnej školy z matematiky 10 bodov
* písomný test z matematiky 20 bodov
* písomný test zo slovenského jazyka a literatúry 20 bodov

**CELKOM 100 bodov**

**E. BODOVANIE VÝSLEDKOV V PREDMETOVÝCH OLYMPIÁDACH Z BIOLÓGIE, CUDZIEHO JAZYKA, DEJEPISU, GEOGRAFIE, CHÉMIE, INFORMATIKY, MATEMATIKY, SLOVENSKÉHO JAZYKA A LITERATÚRY A SÚŤAŽE HVIEZDOSLAVOV KUBÍN V ÔSMOM ROČNÍKU A DEVIATOM ROČNÍKU ZÁKLADNEJ ŠKOLY, KTORÉ UCHÁDZAČ DOSIAHOL INDIVIDUÁLNE**

1. miesto v celoslovenskom kole 10 bodov

2. miesto v celoslovenskom kole 9 bodov

3. miesto v celoslovenskom kole 8 bodov

úspešný riešiteľ v celoslovenskom kole 4 bodov

1. miesto v krajskom kole 7 bodov

2. miesto v krajskom kole 6 bodov

3. miesto v krajskom kole 5 bodov

úspešný riešiteľ v krajskom kole 3 body

1. miesto v okresnom kole 4 bodov

2. miesto v okresnom kole 3 bodov

3. miesto v okresnom kole 2 body

úspešný riešiteľ v okresnom kole 1 bod

***Výsledky v jednotlivých predmetoch a kolách sa sčítajú a v celkovom súčte môže žiak získať najviac 20 bodov. Výsledky športových, kolektívnych, korešpondenčných a iných súťaží sa neberú do úvahy.***

**F. PORADIE PRE PRIJATIE NA ŠTÚDIUM**

Pri určovaní poradia pre prijatie na štúdium sa sčítajú body, ktoré uchádzač dosiahol. Maximálny počet bodov je 120 za dosiahnutie výchovno-vzdelávacích výsledkov v základnej škole, za celoslovenské testovanie žiakov deviateho ročníka základnej školy, za výsledky prijímacích skúšok a za umiestnenia v súťažiach a olympiádach.

Prijatí budú tí uchádzači, ktorí sa po aplikovaní uvedených kritérií umiestnia celkovo do 40. miesta v poradí uchádzačov. Počet prijatých na základe prijímacích skúšok bude upravený podľa počtu zapísaných žiakov, ktorí splnili kritérium na prijatie bez prijímacích skúšok.

V prípade rovnosti bodov budú uprednostnení uchádzači v tejto postupnosti:

* žiak, ktorý má zmenenú pracovnú schopnosť podľa § 67 ods. 3 (doklad musí byť doložený pri prihláške),
* žiak s lepším priemerom z priemerov za druhý polrok ôsmeho ročníka a prvý polrok deviateho ročníka,
* žiak, ktorý dosiahol lepšie výsledky v celoslovenskom testovaní žiakov deviateho ročníka základnej školy,
* žiak, ktorý bol v ôsmom alebo v deviatom ročníku základnej školy úspešným riešiteľom predmetovej olympiády alebo víťazom súťaže a umiestnil sa na 1. – 3. mieste v okresnom, krajskom a celoslovenskom kole (doklad o umiestnení musí byť doložený pri prihláške, pričom takýmto dokladom je kópia diplomu z danej súťaže) podľa § 67 ods. 5,
* v prípade potreby rozhodne o ďalšom kritériu prijímacia komisia.

1. **VYDÁVANIE ROZHODNUTÍ A ZÁPIS ŽIAKOV NA ŠTÚDIUM**

Riaditeľka školy rozhodne o prijatí uchádzača v súlade s § 67Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov.

* Prijatým uchádzačom bude doručené rozhodnutie riaditeľky školy o prijatí na štúdium,   
  v ktorom im bude oznámený aj termín, miesto a spôsob zápisu.
* Pri zápise je potrebné predložiť rozhodnutie o prijatí na štúdium, preukaz totožnosti zákonného zástupcu a zápisný lístok.
* Spolu so zápisným lístkom vyplní zákonný zástupca žiaka tlačivo, v ktorom okrem iného uvedie pokračujúci cudzí jazyk (kontinuálna nadväznosť) a druhý cudzí jazyk, ďalej povinne voliteľný predmet náboženská výchova alebo etická výchova.
* Ak zákonný zástupca prijatého uchádzača o štúdium nezapíše, rozhodnutie, ktorým bol uchádzač prijatý na štúdium, bude neplatné podľa § 68 ods. 3 školského zákona. Uvoľnené miesto sa ponúkne ďalšiemu uchádzačovi, ktorý je v poradí medzi neprijatými uchádzačmi pre nedostatok miesta.
* Zákonný zástupca maloletého uchádzača, ktorý dostane rozhodnutie o neprijatí pre nedostatok miesta a naďalej má záujem o prijatie na štúdium na gymnáziu, podá odvolanie proti rozhodnutiu riaditeľky školy. Autoremedúrou (zmenou rozhodnutia o neprijatí na rozhodnutie o prijatí) bude takýto uchádzač na základe voľného miesta z dôvodu nezapísania sa uchádzačov, ktorí dostali rozhodnutie o prijatí, v poradí podľa poradovníka prijatý. Na uchádzačov , ktorí odvolanie proti rozhodnutiu o neprijatí nepodajú, sa pozerá tak, že o štúdium na gymnáziu nemajú záujem.
* Zákonný zástupca maloletého uchádzača, ktorý dostane rozhodnutie o neprijatí a domnieva sa, že bol v jeho prípade porušený zákon, alebo neboli dodržané podmienky a kritériá pre prijatie na gymnázium, podáva odvolanie ako sťažnosť. Toto odvolanie adresuje na riaditeľstvo školy, alebo zriaďovateľovi gymnázia.

1. **ĎALŠIE PODMIENKY ŠTÚDIA**

* **Žiaci si od prvého ročníka volia štúdium druhého cudzieho jazyka.** Žiak si vyberá z ponuky:
* nemecký jazyk.

1. **ZÁVEREČNÉ USTANOVENIA**

* **Riaditeľka školy zverejní kritériá prijímacieho konania do 31. marca 2018**na www.gturzovka.edupage.sk a na výveske pri vstupe do budovy gymnázia.
* Všetky informácie o prijímacom konaní podávajú riaditeľka školy (č.t.041/4353633) a zástupkyňa riaditeľky školy (č.t.041/4333669).

V Turzovke dňa 29. 01. 2018

***Mgr. Eva Lejtrichová***

***riaditeľka školy***